ອາ​ທິດ​ໃໝ່ແລ້ວ, ກໍຍັງເກີດ​ການ​ປະ​ທ້ວງ​ ຄັ້ງ​ໃໝ່ອີກ ໃນ ຮົງ​ກົງ
ກ່ອນ​ໜ້າ​ນັ້ນ, ຜູ້​ປະ​ທ້ວງ​ໄດ້​ກໍ່​ກວນ​ການ​ສັນ​ຈອນ​ໃນ​ຕອນ​ເຊົ້າ​ຂອງວັນ​ຈັນ​ມື້ນີ້ ດ້ວຍ​ການຕັນທາງປະຕູລົດໄຟ.
ບັນດານັກຮຽນມັດທະຍົມ ຮົງກົງ ໄດ້ເຕົ້າໂຮມກັນໃນສວນສາທາລະນະແຫ່ງນຶ່ງ ໃນວັນ ທີ່ເປັນມື້ທຳອິດຂອງປີຮຽນໃໝ່ໃນວັນຈັນມື້ນີ້ ໃນການນັດປະທ້ວງເພື່ອສະແດງໃຫ້ເຫັນ ການສະໜັບສະໜູນທີ່ສືບຕໍ່ມາ ສຳລັບການເຄື່ອນໄຫວສະໜັບສະໜູນປະຊາທິປະໄຕ ກ່ອນໜ້ານັ້ນ, ຜູ້ປະທ້ວງໄດ້ກໍ່ກວນການສັນຈອນໃນຕອນເຊົ້າຂອງວັນຈັນມື້ນີ້ ດ້ວຍ ການຕັນທາງປະຕູລົດໄຟ ໃນວັນອາທິດວານນີ້ ຜູ້ປະທ້ວງທີ່ຕໍ່ສູ້ເພື່ອສິດທິປະຊາທິປະໄຕໄດ້ກັນທາງເຂົ້າສະໜາມ ບິນສາກົນ, ຈູດໄຟເພື່ອຕັນຫົນທາງ, ກີດກັ້ນທາງເຂົ້າສູ່ອາຄານລົດເມສະໜາມບິນ ແລະ ເຮັດໃຫ້ບັນດາເຈົ້າໜ້າທີ່ຂົນສົ່ງ ຕ້ອງຢຸດການບໍລິການລົດໄຟໄປຫາສະຖານທີ່ດັ່ງກ່າວ ຊົ່ວຄາວ ການປະທ້ວງໄດ້ເຮັດໃຫ້ບັນດາເຈົ້າໜ້າທີ່ຕ້ອງຍົກເລີກບາງຖ້ຽວບິນ, ເຊິ່ງໄດ້ບັງຄັບໃຫ້ ນັກເດີນທາງທັງຫຼາຍ ຕ້ອງຍ່າງໄປຫາຕົວເມືອງເປັນເວລາຫຼາຍຊົ່ວໂມງ ຜູ້ປະທ້ວງຂອງວັນອາທິດວານນີ້ຫຼາຍຄົນ ຢາກທຳການແກ້ແຄ້ນແບບດຽວກັນ ຫຼັງຈາກ ຕຳຫຼວດປາບປາມຈະລາຈົນໃນວັນເສົາທີ່ຜ່ານມາ ໄດ້ທຸບຕີຜູ້ໂດຍສານລົດໄຟດ້ວຍໄມ້ ຄ້ອນ ແລະ ສີດສະເປໝາກເຜັດໃສ່ເຂົາເຈົ້າຈົນປຽກ ໃນເວລາທີ່ດຳເນີນການຈັບກຸມ ຜູ້ທີ່ຖືກໂຈມຕີສ່ວນໃຫຍ່ແມ່ນບໍ່ໄດ້ຖືກຈັບ ພວກໄວລຸ້ນດັ່ງກ່າວ, ຜູ້ທີ່ຜິດຫວັງກັບຮ່າງກົດໝາຍທີ່ອາດເຮັດໃຫ້ ຈີນ ແຜ່ນດິນໃຫຍ່ມີ ສ່ວນຮ່ວມຢ່າງເລິກເຊິ່ງ ໃນບັນຫາທາງກົດໝາຍຂອງເມືອງທີ່ວ່ານັ້ນ, ໄດ້ແນເປົ້າໃສ່ ສະໜາມບິນ ດັ່ງກັບສູນກາງທີ່ມີຄວາມສ່ຽງ ບ່ອນຜູ້ປະທ້ວງໄດ້ດຶງດູດການອອກຂ່າວ ຢ່າງຫຼວງຫຼາຍ ນອກຈາກນັ້ນ, ເຂົາເຈົ້າກໍໄດ້ສະແດງຄວາມໂມໂຫໃສ່ບໍລິສັດຂົນສົ່ງໃນຕົວເມືອງ ຮົງກົງ, ເຊິ່ງແມ່ນບໍລິສັດ MTR Corp ດ້ວຍການທຳລາຍສະຖານີແຫ່ງນຶ່ງໃນວັນອາທິດວານນີ້, ຫຼາຍຊົ່ວໂມງຫຼັງຈາກຜູ້ປະທ້ວງໄດ້ສ້າງຄວາມເສຍຫາຍຢ່າງໜັກໃສ່ອີກ 32 ສະຖານີ ບໍລິສັດດັ່ງກ່າວໄດ້ອະນຸຍາດໃຫ້ຕຳຫຼວດໄລ່, ໂຈມຕີນ ແລະ ຈັບຄົນຜູ້ທີ່ຢູ່ພາຍໃນສະ ຖານີນັ້ນ, ເຊິ່ງໄດ້ຍຸແຍ່ໃຫ້ຜູ້ປະທ້ວງ ແລະ ຜູ້ທີ່ອາໄສຢູ່ໃນທ້ອງຖິ່ນຄຽດແຄ້ນ ດັ່ງທີ່ເຂົາເຈົ້າໄດ້ເຮັດໃນເດືອນແລ້ວນີ້, ລັດຖະບານໄດ້ພະຍາຍາມທີ່ຈະຕໍ່ຕ້ານຜູ້ປະ ທ້ວງ, ແລະ ກີດກັ້ນກຸ່ມໃໝ່ຈາກການເດີນທາງຮອດ ດ້ວຍການປິດການບໍລິການລົດ ໄຟຄວາມໄວສູງທີ່ເຊື່ອມຕໍ່ສະໜາມບິນກັບສູນກາງການຄ້າໃນເມືອງ ຄາວລູນ ແລະ ເກາະຮົງກົງ ເຫດການດັ່ງກ່າວນັ້ນໄດ້ເຮັດໃຫ້ຜູ້ປະທ້ວງ ຮົງກົງ ຕ້ອງຍ່າງເປັນໄລຍະ ໄກ ກ່ອນທີ່ຂະບວນຄົນຂັບລົດຈຳນວນຫຼາຍຈະເດີນທາງໄປຮອດເພື່ອຮັບເອົາເຂົາ ເຈົ້າ